ΓΡΑΠΤΗ ΕΡΩΤΗΣΗ E-0137/00

υποβολή: Gerhard Hager (NI) προς την Επιτροπή

(27 Ιανουαρίου 2000)

Θέμα: Συμβάσεις με την Ένωση των Αυστριακών Ιδρυμάτων Κοινωνικής Ασφαλίσεως για τις πτήσεις διάσωσης

Η αυστριακή πρακτική στον τομέα των πτήσεων διάσωσης δημιουργεί σοβαρούς προβληματισμούς όσον αφορά την συμβατότητά της με την νομοθεσία της ΕΕ. Και τούτο διότι, ενώ, για την εκτέλεση δευτερευουσών πτήσεων, δηλαδή μεταφορών από νοσοκομείο σε νοσοκομείο, απαιτείται έκδοση άδειας από τις αρχές πολιτικής αεροπορίας, η επιχείρηση που εκτελεί τέτοιες πτήσεις που εν τω μεταξύ δεν συνεργάζεται πλέον με το Αυστριακό Υπουργείο Εσωτερικών δεν διαθέτει τέτοια άδεια. Επίσης, η Ένωση των Αυστριακών Ιδρυμάτων Κοινωνικής Ασφαλίσεως έχει συνάψει μόνον με το Ομοσπονδιακό Υπουργείο Εσωτερικών και με έναν άλλο ιδιωτικό φορέα συμβάσεις αορίστου χρόνου, σύμφωνα με τις οποίες αυτοί οι δύο φορείς έχουν αποκλειστικά την δυνατότητα άμεσου διακανονισμού των δαπανών πτήσεως με τα ιδρύματα κοινωνικής ασφαλίσεως.

1. Γνωρίζει η Επιτροπή αυτήν την κατάσταση;

2. Θεωρεί η Επιτροπή ότι η Ένωση των Αυστριακών Ιδρυμάτων Κοινωνικής Ασφαλίσεως είναιποχρεωμένη να προκηρύσσει διαγωνισμό προςποβολή προσφορών για σύναψη τέτοιων συμβάσεων σύμφωνα με τις σχετικές ευρωπαϊκές νομοθετικές διατάξεις, ιδιαίτερα σύμφωνα με τις οδηγίες 92/50(1) και 89/665(2)

3. Εάν ναι, ποιά μέτρα προτίθεται να λάβει η Επιτροπή κατά αυτής της παραβίασης της νομοθεσίας της ΕΕ;

4. Εάν όχι, πώς αιτιολογεί η Επιτροπή την θέση της;

5. Η εξαίρεση μιας επιχείρησης, που συνεργάζεται με κρατικούς φορείς, από τηνποχρέωση απόκτησης άδειας από τις αρχές πολιτικής αεροπορίας αποτελεί, κατά την άποψη της Επιτροπής, απαράδεκτη στρέβλωση του ανταγωνισμού;

6. Εάν ναι, ποιά μέτρα προτίθεται να λάβει η Επιτροπή;

7. Εάν όχι, πώς αιτιολογεί η Επιτροπή την άποψή της;

(1) ΕΕ L 209 της 24.7.1992, σελ. 1.

(2) ΕΕ L 395 της 30.12.1989, σελ. 33.

Απάντηση του κ. Bolkestein Εξ ονόματος της Επιτροπής

(9 Μαρτίου 2000)

Η Επιτροπή έχει λάβει αρκετές καταγγελίες για παρόμοια περιστατικά. Οι καταγγελίες αυτές αφορούν το θέμα της οδικής μεταφοράς ασθενών. Η Επιτροπή εξετάζει την πρακτική προκήρυξης δημόσιων διαγωνισμών προκειμένου να διαπιστώσει κατά πόσοφίσταται παραβίαση των σχετικών κανόνων.

Όσον αφορά το νομικό χαρακτηρισμό τηςπόθεσης, η Επιτροπή δεσμεύεται από τα συμπεράσματα του Δικαστηρίου στηνπόθεση Tgel(1). Το Δικαστήριο, στην απόφαση της 24ης Σεπτεμβρίου 1998, δηλώνει ότι η διάσωση και μεταφορά ασθενών και τραυματιών με συνοδεία νοσοκόμου εμπίπτει στο πεδίο εφαρμογής της οδηγίας 92/50/ΕΟΚ του Συμβουλίου της 18ης Ιουνίου 1992 σχετικά με το συντονισμό των διαδικασιών ανάθεσης δημόσιων συμβάσεων παροχήςπηρεσιών (Παράρτημα 1Α, κατηγορία2, και Παράρτημα 1Β, κατηγορία 25). Όταν προσεγγίζεται το ανώτατο όριο που καθορίζεται στην οδηγία, η ανάθεση τωνπηρεσιών μεταφοράς τραυματιών και ασθενών με συνοδεία νοσοκόμου πρέπει να δημοσιεύεται σε ευρωπαϊκό επίπεδο. Ωστόσο, το Δικαστήριο δεν αποφάνθηκε σχετικά με το ποια αυστριακή αρχή ευθύνεται για την εν λόγω δημοσίευση.

Η Επιτροπή θα διερευνήσει τα γεγονότα που περιγράφει ο αξιότιμος βουλευτής και τη δεδομένη στιγμή θα αποφανθεί κατά πόσο θα πρέπει να δημοσιευθούν οι συμβάσεις που έχουν συναφθεί μεταξύ της Ένωσης των Αυστριακών Ιδρυμάτων Κοινωνικής Ασφάλισης (Hauptverband der sterreichischen Sozialversicherungstrger) και τουπουργείου Εσωτερικών για την αεροπορική μεταφορά ασθενών και τραυματιών.

(1) Υπόθεση C-76/97 της 24.9.1998, Walter Tgel κατά Niedersterreichische Gebietskrankenkasse, προδικαστική απόφαση.